యష్ దయాళ్

యష్ దయాల్ (జననం 13 డిసెంబర్ 1997) దేశీయ క్రికెట్‌లో ఉత్తరప్రదేశ్‌కు, ఇండియన్ ప్రీమియర్ లీగ్‌లో రాయల్ ఛాలెంజర్స్ బెంగళూరుకు ప్రాతినిధ్యం వహించే భారతీయ క్రికెటర్. ఆయన ఎడమచేతి  ఫాస్ట్-మీడియం బౌలర్. 

కెరీర్
యష్ దయాల్ 2018 సెప్టెంబర్ 21న 2018–19 విజయ్ హజారే ట్రోఫీలో ఉత్తరప్రదేశ్ తరపున లిస్ట్ ఏ అరంగేట్రం చేశాడు. ఆయన 2018 నవంబర్ 1న 2018–19 రంజీ ట్రోఫీలో ఉత్తరప్రదేశ్ తరపున ఫస్ట్-క్లాస్ అరంగేట్రం చేశాడు. యాష్ దయాల్ 2019 ఫిబ్రవరి 21న 2018–19 సయ్యద్ ముష్తాక్ అలీ ట్రోఫీలో ఉత్తరప్రదేశ్ తరపున ట్వంటీ20 అరంగేట్రం చేశాడు.  

యష్ దయాల్ ఫిబ్రవరి 2022లో 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో గుజరాత్ టైటాన్స్ అతన్ని 3.2 కోట్ల రూపాయలకు కొనుగోలు చేసింది, ఇది అన్‌క్యాప్డ్ ప్లేయర్‌కు చాలా ఎక్కువ ధర. ఆయన 2022 ఏప్రిల్ 13న రాజస్థాన్ రాయల్స్‌తో జరిగిన ఐపీఎల్ లీగ్ మ్యాచ్‌లో తన ఐపీఎల్ అరంగేట్రం చేశాడు. అయితే, 2023 సీజన్‌లో కోల్‌కతా నైట్ రైడర్స్‌తో జరిగిన ఐపీఎల్ లీగ్ మ్యాచ్‌లో రింకు సింగ్ అతనిని 5 సిక్సర్లు కొట్టడంతో అతను 69 పరుగులను ఇచ్చి ఐపీఎల్ చరిత్రలో అత్యంత చెత్త నాలుగు ఓవర్ల స్పెల్‌లలో ఒకటిగా నిలిచాడు,ఆ సీజన్ తర్వాత గుజరాత్ టైటాన్స్ అతన్ని విడుదల చేసింది.

యష్ దయాల్ 2024 వేలంలో అతన్ని రాయల్ ఛాలెంజర్స్ బెంగళూరు 5 కోట్లకు పైగా బిడ్ తో ఎంపిక చేసింది. ఆ సీజన్ లో అతను అద్భుతమైన పునరాగమనం చేశాడు, ఢిల్లీ క్యాపిటల్స్ పై 13 మ్యాచ్ లలో 15 వికెట్లు పడగొట్టాడు, 3/20 అత్యుత్తమ బౌలింగ్ గణాంకాలు సాధించాడు. అయితే అతని ఐపీఎల్‌ కెరీర్ లో చివరి ఓవర్ లో చెన్నై సూపర్ కింగ్స్ పై 17 పరుగులు డిఫెండ్ చేయడం టర్నింగ్ పాయింట్, ఇందులో ఎం.ఎస్. ధోని  వికెట్ తీసి ఆర్‌సిబి ప్లేఆఫ్స్ కు అర్హత సాధించడంలో సహాయపడింది.

యష్ దయాల్ సెప్టెంబర్-అక్టోబర్ 2024లో బంగ్లాదేశ్‌తో జరిగిన టెస్ట్ సిరీస్ కోసం అతను భారత జాతీయ జట్టుకు ఎంపికయ్యాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1997 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు